Diari Oficial de la Generalitat Valenciana


Sumari del DOGV 9507, del 09-01-2023 (2023/61)

RESOLUCIÓ de 30 de desembre de 2022, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, de les ajudes convocades per a l'adquisició d'habitatge habitual i permanent en règim de propietat per a joves, corresponents al Pla estatal d'habitatge 2022-2025, convocades mitjançant l'Ordre 7/2022, de 21 de juliol, de 2022, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de les ajudes incloses en el Programa d'ajudes per a persones joves, en la modalitat d'adquisició d'habitatge habitual i permanent en règim de propietat, del Pla estatal per a l'accés a l'habitatge 2022-2025 i la convocatòria corresponent a l'exercici 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9507

Data del DOGV
:   09-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/61


Data del document
:   30-12-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 30 de desembre de 2022, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, de les ajudes convocades per a l'adquisició d'habitatge habitual i permanent en règim de propietat per a joves, corresponents al Pla estatal d'habitatge 2022-2025, convocades mitjançant l'Ordre 7/2022, de 21 de juliol, de 2022, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de les ajudes incloses en el Programa d'ajudes per a persones joves, en la modalitat d'adquisició d'habitatge habitual i permanent en règim de propietat, del Pla estatal per a l'accés a l'habitatge 2022-2025 i la convocatòria corresponent a l'exercici 2022. [2023/61]  
  
  
Vistes les sol·licituds presentades i els antecedents que consten en la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, resulten els següents,  
Antecedents de fet  
Primer. Mitjançant l'Ordre 7/2022, de 21 de juliol, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de les ajudes incloses en el Programa d'ajudes per a persones joves, en la modalitat d'adquisició d'habitatge habitual i permanent en règim de propietat, del Pla estatal per a l'accés a l'habitatge 2022-2025, es convoquen les ajudes corresponents a l'exercici 2022 (DOGV 9395, d'01.08.2022). Aquesta resolució es dicta de conformitat amb l'esmentada ordre.  
Segon. D'acord amb el que s'estableix en la condició quarta de la convocatòria de les ajudes de l'Ordre 7/2022, de 21 de juliol, el termini per a presentar les sol·licituds es va iniciar l'endemà de la publicació en el DOGV d'aquesta ordre i va finalitzar el 30 de setembre de 2022, els dos inclusivament, i no es van admetre a tràmit les sol·licituds presentades fora de termini.  
La presentació de sol·licituds s'ha realitzat d'acord amb el que s'estableix en la Llei 39/2015, d'1 d'octubre, del procediment administratiu comú de les administracions públiques, bé de manera telemàtica, preferentment amb certificat digital, a través del procediment que està disponible en la pàgina web (http://www.habitatge.gva.es), habilitat a aquest efecte i denominat «Ajudes per a adquisició d'habitatge en municipi de xicoteta grandària dirigida a persones joves», o bé sense certificat digital, emplenant electrònicament el formulari de sol·licitud d'ajuda i presentant-se degudament signat el justificant juntament amb la documentació requerida en un registre, preferiblement en el dels serveis territorials d'Habitatge i Arquitectura Bioclimàtica. Es considera no presentada la sol·licitud si no es fa d'acord amb la manera indicada. Així mateix, s'han admés les sol·licituds presentades telemàticament per titulars de certificat digital que han actuat, degudament autoritzats, en representació d'altres persones interessades.  
En el cas d'existir diverses persones compradores o en condició d'adquirir un mateix habitatge, l'ajuda havia de ser sol·licitada per cadascun d'ells, i emplenar cada adquirent la seua sol·licitud.  
Tercer. Amb data de 29 de desembre de 2022, es va reunir l'òrgan col·legiat previst en la base catorze de l'Ordre 7/2022, de 21 de juliol, de la Vicepresidència Segona i Conselleria d'Habitatge i Arquitectura Bioclimàtica (DOGV 9395 d'01.08.2022), i es va formular la corresponent proposta de resolució de conformitat amb l'acta de la sessió que consta a aquest efecte.  
  
Segons va quedar establit en l'apartat I del punt sisé de l'acta de l'òrgan col·legiat de data 29 de desembre de 2022, s'elaborarà la proposta de resolució de les ajudes corresponents al Programa d'ajudes per a l'adquisició d'habitatge habitual i permanent en règim de propietat per a joves, a la qual s'adjuntarà en respectius annexos, tant les llistes de persones beneficiàries que d'acord amb el barem establit han aconseguit la puntuació màxima, amb ordenació de major a menor la llista de les sol·licituds avaluades. La puntuació mínima definitiva del resultat dels tres barems és de 0,231 i en els casos d'igualtat en la puntuació obtinguda, s'ha aplicat com a criteri l'ordre temporal de presentació de la sol·licitud, la data de presentació, fins a esgotar el crèdit pressupostari, així com les llistes corresponents a les persones que no han resultat beneficiàries per esgotament del finançament o per considerar que han desistit per no aportar la documentació requerida.  
Quart. De conformitat amb el que es disposa en la base tretze de l'Ordre 7/2022, de 21 de juny, que regula la tramitació del procediment, una vegada tancat el termini de presentació de sol·licituds i revisada la documentació presentada, es va publicar, en el portal www.gva.es, amb data de 7 de desembre de 2022, la llista provisional de sol·licituds admeses i excloses, bé per resultar incompleta la documentació presentada, o bé per no quedar acreditat el compliment de requisits per a accedir a les ajudes, amb indicació del mitjà perquè cada sol·licitant puga accedir a la informació relativa al motiu de la seua exclusió. Així mateix, es va concedir un termini de deu dies hàbils per a, si escau, formular al·legacions, completar o esmenar la sol·licitud i aportar la documentació necessària, termini que es va iniciar el 9 de desembre de 2022 i va finalitzar el 22 de desembre de 2022.  
Cinqué. En el Programa d'ajudes per a l'adquisició d'habitatge habitual i permanent en règim de propietat per a joves consta l'existència de 359 sol·licituds presentades. Transcorregut el termini d'al·legacions i analitzades les sol·licituds presentades, així com la documentació complementària presentada per les persones sol·licitants, resulta que 229 sol·licituds han aportat la documentació completa, compleixen els requisits establits en l'Ordre 7/2022, de 21 de juliol, i es troben en disposició de ser ateses, tal com estableixen les bases que regulen la convocatòria, i no poden ser ateses 28 sol·licituds per esgotament del finançament amb què està dotada la línia pressupostària prevista per en els pressupostos de la Generalitat per a l'exercici 2022 per a atendre aquest programa d'ajudes.  
En aquest sentit, en relació amb les sol·licituds presentades, en aquesta resolució es fa constar el nombre d'aquestes amb documentació completa i revisades a la data de la reunió de l'òrgan col·legiat. Per tant, s'inclouen les sol·licituds publicades en la llista provisional, així com aquelles sol·licituds respecte de les quals s'ha rebut documentació per a esmenar objeccions en els serveis territorials d'Habitatge i Arquitectura Bioclimàtica amb posterioritat a la publicació de la llista provisional dins del termini d'esmena d'objeccions, que finalitzava el 22 de desembre de 2022, a través dels registres regulats en la Llei 39/2015, d'1 d'octubre, del procediment administratiu comú de les administracions públiques.  
Sisé. L'Ordre 7/2022, de 21 de juliol, de la Vicepresidència Segona i Conselleria d'Habitatge i Arquitectura Bioclimàtica, d'aprovació de bases reguladores per a la concessió de les ajudes incloses en el Programa d'ajudes per a persones joves, en la modalitat d'adquisició d'habitatge habitual i permanent en règim de propietat, del Pla estatal per a l'accés a l'habitatge 2022-2025, i la convocatòria corresponent a les ajudes de l'exercici 2022, en la condició tercera regula el finançament d'aquestes i estableix que l'import global màxim de les ajudes a concedir inicialment és d'1.500.000,00 euros, dels quals l'import d'1.200.000,00 euros correspon al finançament del Ministeri de Transports, Mobilitat i Agenda Urbana i 300.000,00 euros corresponen al finançament de la Generalitat, segons s'indica en el desglossament de distribució de les aportacions per programa i administracions que seguidament s'exposa:  
  
Programa d'ajudes per a persones joves en modalitat d'adquisició d'habitatge habitual i permanent per a l'exercici 2022  
Sol·licituds Estimades 201  
 Desistides 130  
 Desestimades 28  
 Total sol·licituds presentades 359  
Finançament (en ?) Finançament del Ministeri de Transports, Mobilitat i Agenda Urbana 1.199.144,80 -  
 Generalitat Valenciana 299.786,20 -  
 Total import 1.498.931,00 -  
  
  
Per tant, es pren en consideració el límit d'1.500.000,00 euros per a estimar les sol·licituds d'ajudes formulades, tot això en virtut del Conveni de col·laboració subscrit amb data 7 de juliol de 2022 entre el Ministeri de Transports, Mobilitat i Agenda Urbana i la Comunitat Valenciana per a l'execució del Pla estatal d'habitatge 2022-2025 i els successius acords bilaterals subscrits relatius a la distribució del finançament establit d'aquestes ajudes.  
Fonaments de dret  
Primer. És competent per a resoldre la directora general d'Emergència Residencial, Funció Social de l'Habitatge, i Observatori de l'Hàbitat i Segregació Urbana, d'acord amb el que s'estableix en la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria (DOGV 8609, 08.08.2019).  
Segon. L'Ordre 7/2022, de 21 de juliol, de la Vicepresidència Segona i Conselleria d'Habitatge i Arquitectura Bioclimàtica, d'aprovació de bases reguladores per a la concessió de les ajudes incloses en el Programa d'ajudes per a persones joves, en la modalitat d'adquisició d'habitatge habitual i permanent en règim de propietat, del Pla estatal per a l'accés a l'habitatge 2022-2025 i la convocatòria corresponent a l'exercici 2022 (DOGV 9395, 01.08.2022).  
Per tot el que s'ha exposat, vista l'acta i la proposta de l'òrgan col·legiat de data de 29 de desembre de 2022; la Llei 1/2015, de 6 de febrer, d'hisenda pública, del sector públic instrumental i de subvencions; la llei 38/2003, de 17 de novembre, general de subvencions; la Llei 39/2015, d'1 d'octubre, del procediment administratiu comú de les administracions públiques, i l'altra normativa d'obligatòria i de pertinent aplicació, resolc,  
  
Primer  
Concedir per import d'un milió quatre-cents noranta-huit mil nou-cents trenta-un euros (1.498.931,00 ?) l'ajuda corresponent als 201 expedients, amb càrrec a l'aplicació pressupostària 99.91.69.756.37.8 dels pressupostos de la Generalitat per a 2022, de la línia S1536000 d'ajudes per a l'adquisició d'habitatge habitual i permanent en règim de propietat per a joves, amb càrrec a fons del Ministeri de Transports, Mobilitat i Agenda, en el marc establit pel Pla estatal d'habitatge 2022-2025, i concedir a les persones beneficiàries adquirents de l'habitatge que figuren indicades en l'annex I l'import de l'ajuda concedida a cada persona adquirent, de les quals s'ha comprovat el compliment de les seues obligacions fiscals, tributàries i amb la Seguretat Social.  
  
De conformitat amb el que s'estableix en la base setze, les persones beneficiàries disposen d'un termini de tres mesos comptador des de l'endemà de la data de publicació/notificació de la resolució de concessió de l'ajuda, per a presentar la sol·licitud d'abonament de l'ajuda concedida juntament amb l'escriptura pública o el contracte privat de compravenda. Així mateix, en l'escriptura de compravenda haurà de constar l'ajuda concedida com a part del pagament, llevat que l'adquisició fora prèviament a la convocatòria d'ajuda i posterior a l'1 de gener de 2022 i, en aquest cas, no serà preceptiu que figure l'ajuda concedida en el contracte privat o escriptura pública de compra. Per al cas que no s'acabe l'adquisició de l'habitatge i l'ajuda ja haguera sigut abonada a la persona beneficiària o a l'entitat que la va percebre per compte d'aquesta, haurà de reintegrar-la.  
Així mateix, s'adjunta a aquesta proposta l'annex I bis, que conté l'import de les ajudes agrupades territorialment amb indicació de la seua referència comptable d'ajudes.  
  
Segon  
Declarar que han sigut desistides, per no haver aportat la documentació requerida, les 130 sol·licituds que s'indiquen en l'annex II.  
  
Tercer  
Desestimar les 28 sol·licituds de les persones sol·licitants que s'indiquen en l'annex III, a causa de l'esgotament del finançament amb què està dotada la línia pressupostària.  
  
Quart  
S'indiquen en l'annex IV les persones que han aportat alguna documentació sense la sol·licitud d'ajuda presentada en la forma establida en les bases reguladores i, per tant, no consta presentada la sol·licitud d'ajuda ni l'expedient creat per a la seua tramitació.  
Aquesta resolució es publicarà en el Diari Oficial de la Generalitat Valenciana i, posteriorment, en el portal de www.gva.es, on les persones sol·licitants que hagen facilitat un número de telèfon mòbil podran ser avisats de la publicació de la llista definitiva mitjançant missatge de text SMS i podran consultar l'estimació o desestimació motivada individualitzada de la seua sol·licitud. Així mateix, la publicació en el Diari Oficial de la Generalitat Valenciana substituirà la notificació individual de la resolució, d'acord amb el que es preveu en la legislació del procediment administratiu comú.  
  
Contra aquesta resolució, que esgota la via administrativa, es podrà interposar, potestativament, un recurs de reposició davant el secretari autonòmic d'Habitatge i Funció Social, d'acord amb el resolc primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre la delegació de l'exercici de competències en determinats òrgans de la Conselleria, en el termini d'un mes comptador des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació, de conformitat amb el que s'estableix en els articles 10 i 46 de la Llei reguladora de la jurisdicció contenciosa administrativa.  
  
València, 30 de desembre de 2022.- La directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana: Pura Peris García.